མ་པས་དགྲ་བོའི་ཁོང་དུ་སོང་བ་ཙམ་གྱིས་བསྒྲལ་ཆས་དང་མཚོན་ཆ་སྣ་ཚོགས་པར་གྱུར་ཏེ་ནང་རོལ་
ཐམས་ཅད་གཏུབ་ཅིང་ཁ་ནས་སྐྱུགས༔ འོག་ནས་ཐོན་པས་མིད་པ་དང་གཤང་ལམ་ཐམས་ཅད་ཁྲོལ་མ་རུ་གཏུབ་ནས་ཕྱིར་ཐོན་པར་བསམ༔ ལིངྒ་ལ་ཐུན་མཚོན་གྱིས་བརྡེག་ཅིང་སྔགས་འདི་བཟླའོ༔ ཨེ་ཀཱ་ལ་རཱུ་པ་ཡ་མ་ར་ཙ་ཙ་མུཎྛི་
ཨཿ ཡཿ མཿ དུཿ རུཿ ཙཿ ཤཿ ནཿ ས་མ་ཡ༔ དགྲ་བོའི་བླ་ཚེ་སྲོག་དབུགས་མཱ་ར་ཡ་སོད་སོད༔ ལུས་ངག་ཡིད་ལ་ཐུན་རྦད་བྷྱོཿ༔ ཕུང་ཁམས་སྐྱེ་མཆེད་ཐམས་ཅད་ཧུར་ཐུམ་སོད༔
མཱ་ར་ཡ་རྦད་རྦད༔ མཱ་ར་ཡ་བྷྱོཿ་བྷྱོཿ༔ མཱ་ར་ཡ་སོད་སོད༔ ཅེས་བརྗོད་པའི་ཚེ་དགྲ་བོའི་ཚེ་བླ་སྲོག་གསུམ་མེ་སྟག་ཏུ་བསྒོམ་ལ༔ ཐུན་མཚོན་ཆུ་རུ་བསྒོམ་པས་ནག་ཐིབ་ཀྱིས་བསད་པར་ཡང་ཡང་བསམ་མོ༔ ཡང་དགྲ་བོའི་ཚེ་བླ་
༣་ སྲོག་གསུམ་སྤུ་ཤད་དུ་བསྒོམ་ལ་ཐུན་མཚོན་མེ་རུ་བསྒོམ་སྟེ་ཐལ་བ་ཙམ་ཡང་མེད་པར་ཡང་ཡང་བསྒོམ༔ དེ་ལྟར་བསྒོམ་པས་དགྲ་བོ་རྗེས་མེད་དུ་བརླག་པར་འགྱུར་རོ༔ དེ་ལྟར་བསྒོམ་པ་དང་བཟླས་པ་ཡང་ཡ་མ་བྲལ་བར་བྱས་ཏེ་བསྒྲུབ་པར་བྱའོ༔
143
18

གཏེར་ བདུད་འཇོམས་གླིང་པའི་གསུང་། གསར།
གཞན་ཡང་ཛཔྲ་བཟླས་ཀྱི་ཚེ་འོད་ཟེར་སྤྲོ་བསྡུ་དང་དམིགས་པའི་བསྒྱུར་ཁ་ལ་མཁས་པར་བྱའོ༔ དམིགས་པའི་བསྒྱུར་ཁ་མ་ཤེས་ན་ལས་གང་ཡང་འགྲུབ་པར་མི་འགྱུར་བས་དེའི་ཕྱིར་དམིགས་པའི་གནད་ལ་མཁས་པར་བྱའོ༔ དམིགས་པའི་བསྒྱུར་ཁ་
མཁས་ཚེ་འདོད་རྒུ་ཐམས་ཅད་ངང་གིས་འགྲུབ་པར་འགྱུར་རོ༔ དང་པོ་ལྷ་བསྐྱེད་པའི་དུས་སུ་དབུའི་གཙུག་ཏོར་མན་ཆད་ནས་ཞབས་ཀྱི་འཁོར་ལོ་ཡན་ཆད༔ སྤྱན་གྱི་དཀར་ནག་ཚུན་ཆད་ཡིད་ཐོག་ཏུ་གསལ་བར་བྱ་བ་ནི་གསལ་བ་མངོན་བྱེད་གྱྀ་
གཟེར་ཞེས་བྱའོ༔ དེ་ནས་ཀུན་ཏུ་བཟང་པོ་མན་ཆད་ནས་བདུད་དང་རཱུ་ཏྲ་ཡན་ཆད་ཀྱི་འཁོར་འདས་གཉིས་ཀྱིས་བསྡུས་པའི་སངས་རྒྱས་དང་སེམས་ཅན་ཐམས་ཅད་རང་སྣང་ལས་མི་གཞན་པའི་ངང་ཚུལ་ཇི་ལྟ་བ་བཞིན་དུ་ཤེས་པར་བྱ་བ་ནི༔ ལྟ་བ་བརྡལ་
ཁྱབ་མཉམ་པ་ཉིད་ཀྱི་གཟེར་ཞེས་བྱ་བ་ཡིན་ནོ༔ ཤེས་པ་གཞན་དུ་མི་གཡེང་བར་ལྷར་སྣང་དང་འབྲལ་བ་མེད་པར་བདག་སྣང་ལྷ་རུ་བརྗེ་བའི་ངང་ནས་ལྷ་ཡིན་གྱི་ཤེས་པ་སྒོ་མ་འགགས་པ་དང་འབྲལ་བ་མེད་པར་ང་རྒྱལ་བརྟན་པ་ནི༔ ཏིང་འཛིན་མི་འགྱུར་
བའི་གཟེར་ཞེས་བྱ་བ་ཡིན་ནོ༔ འོད་ཟེར་སྤྲོ་བསྡུའི་དམིགས་པ་བར་སྐབས་ཐམས་ཅད་དུ་ཡང་ཡང་ཡིད་ལ་བྱ་བ་ནི་སྤྲོ་བསྡུ་ལས་ཀྱི་གཟེར་ཞེས་བྱ་བ་ཡིན་པས་དེ་ལྟར་གནད་བཞི་པོ་འདི་ཉིད་ཤེས་པར་བྱ་བ་སྒྲུབ་པའི་སྙིང་རྡོ་དམ་པར་གྱུར་པ་ཡིན་ནོ༔
དེ་ལྟར་བསྒྲུབ་པའི་ལྟས་མཚན་མངོན་དུ་གྱུར་ནས་མཐར་གཞན་ལ་ཆོས་འཆད་པའི་དུས་སུ་རང་ཉིད་འཇམ་དཔལ་དམར་སེར་ཡབ་ཡུམ་དུ་གསལ་བའི་སྐུའི་འོད་ཟེར་གྱིས་སློབ་མའི་རྒྱུད་ཀྱི་ལས་ཉོན་བག་ཆགས་ཐམས་ཅད་བ་མོ་ལ་ཉི་ཟེར་ཕོག་པ་ལྟར་སངས་
144

RED
བཅུ་བདུན་
៖
ཀྱིས་དག་པར་བྱས་ཏེ་ཉན་པ་པོ་རྣམས་རྗེ་བཙུན་འཕགས་མ་སྒྲོལ་མ་སྐུ་མདོག་ལྗང་གུ་གཡས་མཆོག་སྦྱིན་དང་གཡོན་ཨུཏྤལ་བསྣམས་པ་ལོངས་སྤྱོད་རྫོགས་པའི་ཆས་ཐམས་ཅད་ཀྱིས་བརྒྱན་ཅིང་ཞབས་བརྐྱ་བསྐུམ་
གྱིས་པད་ཟླའི་གདན་ལ་བཞུགས་པ་མཚན་དང་དཔེ་བྱད་ཐམས་ཅད་རྫོགས་པའི་སྙན་གྱི་དབང་པོ་པདྨ་ཁ་ཕྱེས་པའི་རྣམ་པར་གསལ་བའི་སྙིང་གར་པད་ཟླའི་གདན་ལ་ཏཱཾ་ཡིག་ལྗང་གུ་འོད་ཐིག་གི་ཀློང་དུ་ཉི་མའི་ཟེར་ལྟ་བུའི་འོད་ཟེར་རབ་ཏུ་འབར་བ་ཞིག་ཏུ་
བསྒོམ༔ རང་ཉིད་འཇམ་དཔལ་ཡབ་ཡུམ་གཉིས་སུ་མེད་པའི་ལྗགས་ཀྱི་དབང་པོ་འཇམ་དཔལ་སྨྲ་བའི་སེང་གེ་རུ་གསལ་བའི་ཐུགས་སྲོག་གི་ངོ་བོ་ལས་བདེན་པ་གཉིས་ཀྱིས་བསྡུས་པའི་ཆོས་ཐམས་ཅད་ཡིག་འབྲུ་འོད་ཕུང་འབར་བའི་རྣམ་པ་ཅན་དུ་ཆར་དང་
ཆུ་རྒྱུན་ལྟར་བབ་ནས་སློབ་མའི་རྣ་བའི་དབང་པོ་ནས་ཡུ་བའི་བུ་གར་བརྒྱུད་དེ་སྙིང་གའི་འོད་ཐིག་ལ་ཕོག་པས་དོན་རབ་འབྱེད་པའི་ཤེས་རབ་ཆེན་པོས་དོན་ཐམས་ཅད་མཁྱེན་ཅིང་གསལ་ཏེ་ཐུགས་སྲོག་འོད་ཟེར་ཅན་ལ་ཕོག་པས་མི་བརྗེད་པའི་གཟུངས་
ཆེན་པོ་ཐོབ་ཅིང་བརྟན་པར་བསྒོམ་ལ་འཆད་པར་བྱའོ༔
་ པོ་ཁོ་རང་ལ་རྩོད་པས་རྒོལ་བ་དང་༔ གཡོན་པས་མེའི་ཞགས་པ་ཕ་རོལ་པོའི་བློ་ཡིད་ཤེས་པ་ཐམས་ཅད་འཆིང་ནས་རྨོངས་ཤིང་རྨུག་པར་བྱེད་པའི་བདག་ཉིད་ཅན་དུ་བསྒོམ༔ རང་གི་སྤྱི་བོར་ཤཱཀྱ་ཐུབ་པ་བསྒོམ་པའི་ཐུགས་རྡོ་རྗེ་ལྟ་བུའི་ཏིང་ངེ་
གཞན་ལ་རྩོད་པ་བྱེད་པའི་དུས་སུ་རང་ཉིད་འཇམ་དཔལ་ནག་པོ་གཡས་པས་རལ་གྲི་མེ་འབར་བ་ཀླད་ལ་བསྐོར་བས་ཕ་རོལ་པོའི་ལྷ་སྲུང་དགྲ་བླ་ཐམས་ཅད་ཀྱི་ནུས་པ་བཅོམ་
18
145

གཏེར་ བདུད་འཇོམས་གླིང་པའི་གསུང་། གསར།
འཛིན་གྱིས་ཕ་རོལ་པོའི་ཤེས་བྱ་ཐམས་ཅད་ཟིལ་གྱིས་གནོན་ཅིང་ཇི་ལྟ་ཇི་སྙེད་ཡེ་ཤེས་ཆེན་པོས་བདག་གི་རྒྱུད་ལ་ཉི་མ་ཤར་བ་ལྟར་ཁྱབ་སྟེ་གསལ་ཞིང་རྒྱས་པའི་བདག་ཉིད་ཅན་དུ་བསྒོམ་པ་དང་༔ རང་གི་སྙིང་གརའཇམ་དབྱངས་དཀར་པོ་ཟླ་གཞོན་ཤར་བ་
ལྟ་བུའི་ཐུགས་ཀར་འཇམ་དབྱངས་དམར་སེར་ཉི་མ་ཤར་བ་ལྟ་བུ་ཞིག་བསྒོམ༔ མགྲིན་པར་འཇམ་དབྱངས་སྨྲ་བའི་སེང་གེ་པདྨ་རཱ་གའི་ཕུང་པོ་ལ་ཉི་འོད་ཕོག་པ་ལྟ་བུ་ཞིག་ཏུ་གསལ༔ དཔྲལ་བར་འཇམ་དཔལ་གཞོན་ནུ་སེར་པོ་གསེར་གྱི་རི་བོ་ལ་ཉི་མ་ཤར་
བ་ལྟ་བུ་ཞིག་བསྒོམ༔ ལྟེ་བར་འཇིགས་བྱེད་གཤིན་རྗེ་རིགས་བཞི་བསྒོམ་པས་ཕ་རོལ་པོའི་སྟོབས་ནུས་དང་ཤེས་པ་དཔའ་ཟིལ་ཐམས་ཅད་ཉི་འོད་ཆེན་པོས་མུན་པའི་ཚོགས་ཐམས་ཅད་ཟིལ་གྱིས་གནོན་པ་ལྟར་བསྡུས་པར་བྱེད་ཅིང་༔ གསང་བའི་གནས་སུ་
ལྷ་ཆེན་དབང་ཕྱུག་ཆེན་པོ་ཡབ་ཡུམ་གྱི་སྐུ་ལས་འོད་ཕུང་ཆེན་པོ་ཕ་རོལ་པོའི་སྣང་སེམས་ཐམས་ཅད་དབང་དུ་བསྡུས་ཏེ་བདག་གི་མངའ་འོག་ཏུ་སྡུད་པར་བསྒོམ༔ དེ་དག་ཐམས་ཅད་ཀྱིས་ཕ་རོལ་པོ་ལ་ཞལ་གྱིས་ཕྱོགས་ཤིང་རྩོད་པའི་ལས་བྱེད་དེ་རྒོལ་ཁ་
ཐམས་ཅད་གཞོམ་པར་བསམ་ལ་རྩོད་པར་བྱའོ༔ གཡས་སུ་དབང་སྡུད་ཀྱི་གིང་ཆེན་གནོད་སྦྱིན་ཤན་པ་དམར་ནག༔ གཡོན་དུ་ཟིལ་གནོན་གྱི་གིང་ཆེན་ལས་ཀྱི་གཤིན་རྗེ་ནག་པོ༔ དེ་གཉིས་ཀྱིས་ཀྱང་ཕ་རོལ་པོ་ལ་རྒོལ་བར་བསམ་ནས་རྩོད་པར་བྱའོ༔
རྩོད་པ་བྱེད་པ་ཡང་ཞེ་སྡང་དང་བདག་རྒྱལ་འདོད་ཀྱི་བསམ་པ་ཁོ་ནས་མ་ཡིན་པར་བསྟན་པའི་ཆེ་བ་འདོན་ཅིང་བསྐྱེད་པ་དང་༔ སེམས་ཅན་གྱིས་ཡིད་ཆེས་ཏེ་བློ་དམ་པའི་ཆོས་ལམ་དུ་གཟུད་པའི་ཆེད་དུ་དམིགས་ཏེ་རྩོད་པར་བྱའོ༔ རྩོམ་པའི་དུས་སུ་
146

ব
བཅོ་བརྒྱད་
៖
རང་ཉིད་འཇམ་དཔལ་དམར་སེར་དུ་གསལ་བའི་ཐུགས་ཀར་འཇམ་དཔལ་དཀར་པོ༔ དེ་ཡི་ཐུགས་ཀར་ཀུན་བཟང་ཡབ་ཡུམ༔ མགྲིན་པར་འཇམ་དཔལ་སྨྲ་བའི་སེང་གེ༔ ལྟེ་བར་འཇམ་དཔལ་སེར་པོ༔ གསང་
གནས་སུ་འཇམ་དཔལ་ནག་པོ༔ སྤྱི་བོར་རྒྱལ་བ་ཤཱཀྱ་ཐུབ་པ་རྣམས་གསལ་ལ༔ དེ་དག་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་མི་ཟད་པ་རྒྱན་གྱི་འཁོར་ལོ་ཐམས་ཅད་རོ་གཅིག་ཏུ་འདྲེས་པ་རྒྱ་མཚོ་ཆེན་པོ་ལྟ་བུའི་ཀློང་ནས་དམ་པའི་ཆོས་ཐམས་
ཅད་ཆུ་ཕྲན་འཕྲོ་བ་བཞིན་དུ་རྒྱུན་མི་ཆད་པར་འབྱུང་བར་བསམ་པའི་ངང་ནས་བརྩམ་པར་བྱའོ༔ རྩོམ་པ་ཡང་རང་ཉིད་ཆེ་འདོད་དང་གྲགས་འདོད་དང་རང་འདོད་ཁོ་ནའི་བསམ་པས་མ་ཡིན་པར་ཁམས་གསུམ་གྱི་སེམས་ཅན་ཐམས་ཅད་རྣམ་མཁྱེན་རྫོགས་པའི་
སངས་རྒྱས་ཀྱི་ས་ལམ་ལ་སྦྱོར་བའི་ཕྱིར་དུ་དམིགས་ནས་ཆོས་ཆོས་སུ་འགྲོ་བ་ཡང་དག་དོན་རབ་བྱེད་པའི་རྩོམ་པའོ༔ ཉན་པའི་དུས་སུ་ཡང་རང་ཉིད་འཇམ་དཔལ་དམར་སེར་དུ་གསལ་བའི་སྙན་གྱི་དབང་པོ་ལྷ་མོ་དབྱངས་ཅན་མ་རུ་གསལ་བའི་སྐུའི་
འོད་ཟེར་སྙིང་གའི་འཇམ་དཔལ་དཀར་པོའི་ཐུགས་ཀའི་ཀུན་བཟང་ཡབ་ཡུམ་དང་བཅས་པར་འབྲེལ་བ༔ སློབ་དཔོན་སྟོན་པ་རྫོགས་པའི་སངས་རྒྱས་སུ་གསལ་བའི་ཞལ་གྱི་པདྨོ་ནས་ཆོས་ཀྱི་ཆར་ཆེན་པོ་བབས་ནས་དབྱངས་ཅན་གྱི་ཐུགས་བརྒྱུད་དེ་
་ཐུགས་ཀའི་འཇམ་དཔལ་གྱི་སྐུ་ལ་ཐིམ་པས་དོན་རབ་གསལ་བའི་ཤེས་རབ་ཀྱི་སྒོ་ཕྱེས་ཏེ་ཀུན་བཟང་ཡབ་ཡུམ་གྱི་ཐུགས་ཀར་ཐིམ་པས་མི་བརྗེད་པའི་གཟུངས་ཆེན་པོ་ཐོབ་པར་བསྒོམ༔ དེ་ལྟར་བསྐྱེད་རིམ་གཟེར་བཞིའི་གནད་ལྡན་པའི༔ བར་མེད་
18
147

གཏེར་ བདུད་འཇོམས་གླིང་པའི་གསུང་། གསར།
ལོ་གསུམ་ཟླ་གསུམ་ཞག་གསུམ་དུ༔ བསྒྲུབ་ལ་གཞོལ་བའི་སྐྱེས་བུ་གང་སུ་དག༔ མཁས་པའི་དབང་པོ་བི་མ་ལ་དང་མཉམ༔ བསྐྱེད་པའི་གནད་མེད་བསྒོམ་པའི་འཆིང་མེད་པར༔ ངག་གིས་བཟླས་པ་ལོ་བརྒྱར་བཟླས་གྱུར་ཀྱང་༔ གྲུབ་པའི་རྟགས་
མཚན་དངོས་གྲུབ་རྡུལ་ཕྲན་ཙམ༔ འབྱུང་དུས་མི་སྲིད་ལྷ་ལ་ཡི་ཆད་ཅིང་༔ གདམས་ངག་བློས་དོར་སྨད་ཚིག་འཆོལ་སྒྲོགས་བྱེད༔ དེ་འདྲའི་མགོ་རྨོངས་དམུས་ལོང་ཐམས་ཅད་ཀུན༔ རང་གི་ཐར་པའི་ས་བོན་བསྲེགས་མ་བྱེད༔ བསྒྲུབ་པའི་
སྙིང་པོ་བསྐྱེད་རིམ་བསྒོམ་དམིགས་ཡིན༔ ཚུལ་བཞིན་གནད་དང་ལྡན་པས་ཉམས་སུ་ལོངས༔ སྣང་སེམས་ཐམས་ཅད་ཡེ་ཤེས་རོལ་པའི་ལྷ༔ རྟེན་དང་བརྟེན་པའི་འཁོར་ལོར་འཕོ་བ་ཡིན༔ གདམས་པ་འདི་ནི་ལོ་གསུམ་གནད་དུ་བསྣུན༔ དེ་ནས་དུས་
ཀུན་ཡི་དམ་ལྷ་རུ་ཟུངས༔ ཚེ་འདིར་གྲོལ་བ་ཐོབ་བོ་སྐལ་ལྡན་རྣམས༔ ཚེ་རབས་མང་པོར་བསོད་ནམས་བསགས་པ་དང་༔ སྨོན་ལམ་བཟང་པོའི་སྟོབས་ཤུགས་བསྐྱེད་པ་ཡི༔ སྐལ་བཟང་སྐྱེས་བུ་དམ་པ་མ་གཏོགས་པ༔ གདམས་པ་འདི་དང་ཤིན་ཏུ་
འཕྲད་པར་དཀའ༔ གདམས་པ་འདི་འཕྲད་ཉམས་ལེན་བྱེད་པ་ཡི༔ སྐལ་པ་བཟང་པོའི་སྐྱེས་བུ་གང་སུ་དག༔ ཚེ་འདིར་མཁྱེན་གཉིས་ཡེ་ཤེས་མངོན་གྱུར་ཏེ༔ རྣམ་མཁྱེན་རྫོགས་པའི་སངས་རྒྱས་སར་ྋགོད་འགྱུར༔ སྙིང་ཕྱུང་ལག་མཐིལ་བཀྲམ་
འདྲའི་གདམས་པ་འདི༔ ལྔ་བརྒྱའི་སེམས་ཅན་དམུས་ལོང་བླུན་པོའི་རིགས༔ བསྐྱེད་དམིགས་ཟུར་ཙམ་དགོས་པར་མ་ཐོས་ཤིང་༔ ཐོས་ཀྱང་མི་ཤེས་བསྟན་ཀྱང་མི་གོ་བའི༔ དམུ་རྒོད་རྣམས་ཀྱི་དོན་དུ་འདི་བཞག་སྟེ༔ འདི་ཙམ་མི་ཤེས་བསྒྲུབ་པ་བྱས་
148

०९०
སྙམ་རྣམས༔ བསྒྲུབ་པའི་ཐ་སྙད་ཙམ་ཡང་ཡོད་མ་ཡིན༔ དེ་ཕྱིར་འདི་ཙམ་བསྐྱེད་བསྒོམ་དམིགས་པའི་གནད༔ ཤེས་ནས་ཉམས་སུ་ལེན་པའི་སྐྱེས་བུ་ལ༔ བསྒྲུབ་པའི་འབྲས་བུ་དངོས་གྲུབ་ངེས་པཪ་ ་
འབྱུང་༔ རྒྱ་ཆེ་གྲངས་མང་རྒྱུད་ལུང་མན་ངག་ཚོགས༔ ཤེས་པའི་ཤེས་རབ་བརྟན་པ་ཤིན་ཏུ་དཀོན༔ ཤེས་ཀྱང་ཤེས་པ་ལུང་མ་བསྟན་སོང་ལས༔ ཤེས་བཞིན་ཉམས་ལེན་བྱེད་པ་ཤིན་ཏུ་དཀོན༔ དེ་ཕྱིར་ཁ་ཙམ་མིན་པར་རྒྱུད་ལུང་གི༔ ཉེ་དུས་བརྒྱུད་
ཕྱིར་འདི་ཙམ་བསྟན་པ་ཡིན༔ དེ་ཕྱིར་མ་ནོར་ཉམས་སུ་ལེན་པ་རྣམས༔ ཚེ་འདིར་གྲོལ་བ་མངོན་དུ་མ་གྱུར་ན༔ པདྨ་བདག་གིས་བརྒྱུད་འཛིན་བསླུས་པ་ཡིན༔ དེ་དོན་སོམས་ལ་གནད་དང་ལྡན་པ་ཡིས༔ ངེས་པར་ཉམས་སུ་ལོངས་ཤིག་ཕྱི་རབས་
རྣམས༔ འཇམ་དཔལ་གསང་འདུས་སྒྱུ་འཕྲུལ་རོལ་པ་ཡི༔ བསྒྲུབ་པ་འདི་ནི་རྒྱལ་ཀུན་སྲོག་ཏིག་སྟེ༔ རིག་འཛིན་བླ་མ་རྣམས་ཀྱི་ཏིང་འཛིན་དང་༔ དུས་གསུམ་རྒྱལ་བ་ཀུན་གྱི་དགོངས་པ་དང་༔ མ་དང་མཁའ་འགྲོ་རྒྱ་མཚོའི་ཡེ་ཤེས་དང་༔
བཀའ་སྲུང་དྲེགས་པ་ཡོངས་ཀྱི་མཐུ་ནུས་ཀྱིས༔ བྱིན་གྱིས་བརླབས་ཤིང་སྙིང་པོའི་བཅུད་དྲིལ་བའི༔ རྣོ་ནུས་བྱིན་རླབས་དངོས་གྲུབ་ཤིན་ཏུ་མྱུར༔ འབྲེལ་ཚད་རྣམ་པར་གྲོལ་བའི་གདམས་པ་ཡིན༔ བཀའ་སྲུང་དྲེགས་པ་དབང་ཕྱུག་ཆེན་པོ་དང་༔
གནོད་སྦྱིན་ཤན་པ་དབང་དྲག་རོལ་པ་རྩལ༔ ཆོས་འདིས་སྣང་སྲིད་ཁྱབ་པའི་བྱེད་པོ་གྱིས༔ བརྒྱུད་འཛིན་སྐྱེས་བུའི་དབང་གི་ལས་སྒྲུབས་ཤིག༔ སྙན་དང་གྲགས་པའི་བ་དན་ཕྱོགས་བརྒྱར་སྤེལ༔ གཟའ་བདུད་རྒྱལ་པོ་འཇིགས་པའི་དྲག་ཤུལ་བདག༔
149
18
RED
བཅུ་དགུ་
དགོངས་

ཏེར་ བདུད་འཇོམས་གླིང་པའི་གསུང་། གསར།
ཁྱོད་ལ་བཀའ་འདི་གཏད་ཀྱིས་བསྟན་པ་སྲུངས༔ བསྟན་དགྲ་དམ་ཉམས་ཐམས་ཅད་ཆམ་ལ་ཕོབ༔ ལྟ་ལོག་བདུད་སྡེའི་སྙིང་ཁྲག་ཧུབ་ཀྱིས་འཐུང༔ གཤེ་སྐུར་སྒྲོ་འདོགས་མཁན་ལ་ཆད་པ་ཆོད༔ བཀའ་སྲུང་དྲེགས་པ་སྡེ་གསུམ་འཁོར་བཅས་ཀྱི༔
སྒྲུབ་ལ་བར་ཆད་དམ་སྲི་བདུད་བགེགས་ཀུན༔ རྗེས་ལྷག་མེད་པར་ཆམ་ལ་ཕབ་པ་དང་༔ བྲན་དུ་ཁོལ་ལ་བསྟན་པའི་སྲུང་མར་བཀོལ༔ བཀའ་ནན་གྱིས་ཤིག་ཁྲིམས་ཀྱི་འོག་ཏུ་ཆུགས༔ བཀའ་དང་དམ་ལ་མ་འདའ་ས་མ་ཡ༔ རྒྱ་རྒྱ་རྒྱ༔
གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གསང་རྒྱ༔ བརྡ་ཐིམ༔ ཞེས་པ་འདི་ནི་ས་མོ་ལུག་གི་ལོ་ཧོར་ཟླ་བཅུ་གཅིག་པའི་ཚེས་བཅུའི་ཉིན་གསེར་སྨད་རྔ་ལ་སྟག་རྩེའི་གཡས་ལོགས་རྡོ་རྗེ་བྲག་ཅེས་བྱ་བ་ནས་གདན་དྲངས་
པའི་ཚེ་ནམ་མཁའ་བར་སྣང་ས་གཞི་ཐམས་ཅད་ལ་འཇའ་ཚོན་འོད་ལྔས་ཁྱབ་ནས་དྲི་བཟང་གི་ན་བུན་ཐུལ། རི་དྭགས་རྙི་ལས་བཏོན། རོལ་མོའི་རང་སྒྲ་ལྡིར་བ་ལ་སོགས་པའི་དགེ་ལེགས་ཡ་མཚན་ཅན་གྱི་ལྟས་བཟང་དཔག་ཏུ་མེད་པ་བྱུང་ནས་རྟེན་འབྲེལ་
ཁྱད་པར་ཅན་འགྲིགས་པ་དང་། བརྒྱུད་འཛིན་གྱི་སྐྱེས་བུ་ཐམས་ཅད་རི་དྭགས་རྒྱ་ནང་ནས་བཏོན་པ་ལྟར་སྲིད་པ་སྡུག་བསྔལ་གྱི་རྒྱ་མཚོ་ལས་གྲོལ་བའི་ལྟས་བཟང་མངོན་དུ་གྱུར་པ་འདི་ཉིད། ཁྲག་འཐུང་བདུད་འཇོམས་རྡོ་རྗེའི་གཏེར་གྱི་ཡང་བཅུད་
དམ་པ་འབྲེལ་ཚད་རྣམ་པར་གྲོལ་བའི་དམ་ཆོས་མཆོག་གྱུར་འདི་ནི་མི་ལོ་སུམ་ཅུའི་བར་དུ་བཀའ་རྒྱ་བྱས་མཐར་རྟེན་འབྲེལ་དུས་ལ་བབས་ཚེ་ཆོས་ཀྱི་བདག་པོ་ཀུན་བཟང་ཆོས་ཀྱི་གྲགས་པ་དང་། རེ་སྐོང་ཕྱོགས་ཀྱི་སྐྱེས་བུ་དགེ་འདུན་རྒྱ་མཚོ་གཉིས་ཀྱིས་ནན་
150

ཉི་ཤུ་བྱོན།
དགོངས་
དུ་བསྐུལ་ངོར་གཏན་ལ་ཕབ་སྟེ་མཐར་ཆོས་ཀྱི་བདག་པོ་བཅུ་གསུམ་གྱིས་དང་དུ་བླངས་ཏེ་འཛིན་སྐྱོང་སྤེལ་གསུམ་བྱས་ནས་གདུལ་བྱ་མང་པོ་ཐར་པ་དང་རྣམ་མཁྱེན་གྱི་གོ་འཕང་དུ་འཕེན་པར་འགྱུར་བའོ། །དགེའོ།།
དགེའོ། །དགེའོ། །ལེགས་སོ། །སརྦ་མངྒ་ལཾ།།
11
151
18

152

বাউ